Diari Oficial de la Generalitat Valenciana


Sumari del DOGV 6831, del 01-08-2012 (2012/7368)

RESOLUCIÓ de 13 de juny de 2012, del Servici Territorial d'Energia d'Alacant, per la qual s'atorga autorització administrativa, aprovació del projecte d'execució i reconeixement en concret d'utilitat pública de la línia elèctrica denominada «Línia aèria-subterrània 20kV, 3/C, des de l'ST El Palmerar fins a CR-18 del sector APD/21", al terme municipal d'Alacant. Expedient ATLINE/2011/164/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6831

Data del DOGV
:   01-08-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/7368


Data del document
:   13-06-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Correcció d'errades

 Descriptors 

:   * empresa privada

RESOLUCIÓ de 13 de juny de 2012, del Servici Territorial d'Energia d'Alacant, per la qual s'atorga autorització administrativa, aprovació del projecte d'execució i reconeixement en concret d'utilitat pública de la línia elèctrica denominada «Línia aèria-subterrània 20kV, 3/C, des de l'ST El Palmerar fins a CR-18 del sector APD/21", al terme municipal d'Alacant. Expedient ATLINE/2011/164/03. [2012/7368]  
Per mitjà de la Resolució de 27 de desembre de 2011, del Servici Territorial d'Energia, es va sotmetre a informació pública conjunta la sol·licitud d'autorització administrativa, aprovació del projecte d'execució, reconeixement en concret d'utilitat pública i la relació concreta i individualitzada de béns i drets afectats per la línia elèctrica esmentada, amb petició prèvia a l'empara del que preveu l'article 5 del Reglament d'Expropiació Forçosa per part de l'entitat beneficiària Iberdrola Distribución Eléctrica, SAU, i se'n van publicar anuncis en el Diari Oficial de la Comunitat Valenciana amb data 24 de gener de 2012, en el Butlletí Oficial de la Província d'Alacant amb data 31 de gener de 2012 i en el diari La Verdad amb data 6 de febrer de 2012, com també en el tauler d'edictes de l'Ajuntament d'Alacant, l'únic afectat pel projecte.  
  
Durant el període d'informació pública es van presentar les al·legacions següents, en què en síntesi es manifesta el següent:  
Rafael Baeza Agulló, propietari de la finca número 10 del projecte de referència, sol·licita que es desplace el suport número 11 al límit nord de la parcel·la i se l'informe sobre quina serà la situació en què quedarà la línia elèctrica existent en la seua finca.  
M. Ángeles Prats Arango, en representació de l'herència jacent, comunitat hereditària de béns de Prudencio de la Viña i Colla i María López Oliveros Rodríguez, i la societat familiar Cerámica El Sol, SA, Lucrecia de la Viña y López Oliveros, Ángel i Luis Prats de la Viña, manifesta que els seus representats són propietaris de diverses parcel·les de terreny al barranc de les Ovelles, del terme municipal d'Alacant, pel qual discorre el tram de la via Parc, segons ella objecte d'expropiació i limítrofa amb les parcel·les de terreny que apareixen en el projecte, i fa constar que reproduïx les al·legacions fetes tant en l'expedient de domini judicial d'immatriculació de finques com en el projecte exposat per la Gerència d'Urbanisme de l'Ajuntament d'Alacant.   
  
Traslladades estes al·legacions a l'empresa sol·licitant, esta va manifestar el següent:   
Quant a l'al·legació presentada per Rafael Baeza Agulló, indica que el suport núm. 11, es troba a 16 m del límit nord de la parcel·la i, per tant no és possible desplaçar este suport a esta distància. Així mateix, el desplaçament modificaria l'afecció de la línia elèctrica en les finques núm. 12 i 13. En conseqüència, la modificació del suport núm. 11 s'ha de desestimar tant per motius tècnics com jurídics.   
  
Respecte a la línia elèctrica existent en la finca de l'al·legant, pertany a una línia aèria elèctrica de 66 kV que connecta l'ST El Palmerar amb l'ST Sant Vicent i és independent del projecte de referència. La LASMT 20 kV 3/C des de l'ST El Palmerar fins a CR-18 del sector APD/21 dotarà de subministrament elèctric el sector ACD/21 i reforçarà la LAAT Bacarot existent.  
Quant a l'al·legació presentada per M. Ángeles Prats Arango, manifesta que l'al·legant confon el projecte objecte d'esta informació pública, ja que no és, com assenyala, el projecte via Parc, tramitat segons indica en el seu escrit per l'Ajuntament d'Alacant, sinó la LASMT 20 kV 3/C des de l'ST El Palmerar fins a CR-18 del sector APD/21, que dotarà de subministrament elèctric el sector ACD/21 i reforçarà la LAAT Bacarot existent.  
Així mateix, tampoc és possible verificar si els titulars que representa són propietaris o no d'alguna de les finques afectades per la línia elèctrica, ja que en cap moment identifica o acredita a quines finques es referix. De la mateixa manera, és impossible conéixer les al·legacions que diu reproduir ja que tampoc les aporta.   
Vist que, de conformitat amb el que establix el Decret 88/2005, de 29 d'abril, es va remetre separata del projecte a l'Ajuntament d'Alacant, en què manifestava la seua conformitat amb el projecte.  
Vist que el projecte presenta un traçat plenament concretat, compta entre la seua documentació amb els plànols pertinents a escala adequada, està prou detallat i conté una relació concreta i individualitzada dels béns i drets afectats.  
Atés que han sigut efectuats els tràmits establits en el Decret 88/2005, del Consell de la Generalitat, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i que el projecte posseïx una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, que constituïxen els paràmetres que condicionen i obliguen principalment a adoptar un traçat amb independència de les afeccions que puguen representar tercers, i això sense perjuí d'indemnitzar-los adequadament, el Servici Territorial ha resolt:  
  
Primer. Atorgar a Iberdrola Distribución Eléctrica, SAU autorització administrativa de la instal·lació elèctrica que s'indica:  
  
Emplaçament de la instal·lació: terme municipal d'Alacant.  
Número d'expedient: ATLINE/2011/164/03.  
Característiques principals:  
Tensió: 20 KV.  
Longitud: 1.745 m en el tram aeri i 135 m en el tram subterrani.  
  
Conductors: per al tram aeri serà del tipus LA 100-AL1/17-ST1A, de 116,2 mm² de secció, i per al tram subterrani del tipus HEPRZ1, de 400 mm².  
Origen i final: la línia projectada té l'origen en l'ST El Palmerar i dos circuits acaben en el centre de repartiment CR-18 del carrer E1, a l'interior del sector APD/21 a urbanitzar, i el tercer circuit es prolongarà fins a la connexió amb la LAMT Bacarot.  
Pressupost: 187.320,57 euros.  
En cap cas es concedirà esta autorització amb drets exclusius d'ús i s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a la realització de les instal·lacions, d'acord amb la legislació sectorial corresponent o amb altres disposicions que hi resulten aplicables i, en especial, les relatives a l'ordenació del territori i del medi ambient, tot això d'acord amb les disposicions de l'article 40 de la Llei 54/1997, de 27 de novembre, del Sector Elèctric.   
  
Esta autorització s'atorga sense perjuí de tercers i deixant fora de perill els drets particulars.  
Segon. Aprovar el projecte d'execució de la instal·lació elèctrica, amb l'establiment en qualsevol cas de les prescripcions següents:  
1. En tot moment cal complir el que s'establix en el Reial Decret 1955/2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, del Sector Elèctric.  
2. El termini per a l'execució de les obres és de dotze mesos a partir de la data de l'ocupació real de les finques afectades.  
3. Les instal·lacions que s'autoritzen per mitjà d'esta resolució han de realitzar-se d'acord amb el projecte i la resta de documentació tècnica presentada amb les variacions que, si és el cas, se sol·liciten i autoritzen.  
4. Els encreuaments especials i altres afeccions de béns de domini públic es realitzaran de conformitat amb les condicions imposades pels organismes competents en cada cas.  
5. Iberdrola Distribución Eléctrica, SAU donarà compte de l'acabament de les instal·lacions a este servici territorial per al seu reconeixement definitiu i alçament de l'acta de posada en servici de les instal·lacions, requisit sense el qual no podran entrar en funcionament.  
6. L'Administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.  
Tercer. Declarar en concret la utilitat pública de la línia elèctrica autoritzada en el punt primer d'esta resolució, la qual cosa comporta la necessitat d'ocupació dels béns i drets afectats i implica la seua ocupació urgent a l'efecte de l'article 52 de la Llei d'Expropiació Forçosa, que es concreta en una afecció a les finques particulars incloses en la relació annexa, amb l'abast i l'efecte previst en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart. Publicar i notificar esta resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se significa que la seua publicació es realitzarà igualment a l'efecte que determina l'article 59.5 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'haja intentat la notificació i no s'haja pogut efectuar.  
  
Contra esta resolució, que no esgota la via administrativa, es pot presentar un recurs d'alçada davant de la Direcció General d'Energia (c/ Colom, núm. 1, 4a, 46740, València) en el termini d'un mes, comptador des de l'endemà del dia en què tinga lloc la notificació de la present, de conformitat amb el que preveuen els articles 114 i 115 de la Llei 4/99, de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
  
Alacant, 13 de juny de 2012.- El cap del Servici Territorial d'Energia: Rafael Muñoz Gómez.